BASES DE SUBVENCIÓNS A ENTIDADES E CLUBS DEPORTIVOS DA PROVINCIADE PONTEVEDRA QUE PARTICIPEN EN COMPETICIÓN FEDERADA DE ÁMBITO NACIONAL DURANTE O ANO 2016
ADMINISTRACIÓN LOCAL — Provincial — Deputación Provincial (Subvencións, 18/02/2016)

A Xunta de Goberno desta Deputación Provincial na súa sesión ordinaria do día 12 de febreiro de 2016, adoptou, entre outros, o seguinte acordo: Entre as competencias atribuídas pola lexislación de réxime local ás deputacións atópase a cooperación no fomento do desenvolvemento económico e social do territorio provincial. O deporte constitúe unha actividade que incrementa a cohesión social, motivo polo cal se considera que o impulso provincial á oferta deportiva e o fomento do tecido asociativo deportivo potencian a práctica do deporte e tamén o desenvolvemento local. A través destas bases réxense as subvencións para o apoio a clubs e entidades deportivas que participen en competicións federadas de ámbito nacional na temporada deportiva 2015-2016 e, no seu caso, na temporada 2015. Esta convocatoria está destinada a clubs e entidades deportivas federadas de ámbito nacional, así como aos clubs que participen na 3ª división de fútbol, e ten como obxectivo específico apoiar a súa participación en ligas e competicións oficiais de ámbito nacional convocadas por organismos oficiais ou federacións deportivas galegas ou españolas nas modalidades deportivas con implantación na provincia de Pontevedra. Os gastos subvencionables serán unicamente os de carácter corrente e os de adquisición de materiais funxibles xerados pola realización de actividades deportivas. Non serán obxecto de subvención os seguintes: A concesión das subvencións farase con cargo ao Orzamento da Deputación de Pontevedra para o ano 2016 e son as que a continuación se detallan: Non obstante, o crédito poderá ampliarse en caso de haber consignación orzamentaria suficiente ao longo do exercicio 2016. As subvencións non pasarán de 40 para o deporte de categoría nacional e someteranse á aprobación do órgano competente. No caso de non esgotarse a cantidade orzamentaria prevista coas propostas de subvención citadas teranse en conta as solicitudes dos seguintes clubs con maior puntuación ata esgotar a cantidade da aplicación orzamentaria. As solicitudes que cumpran os requisitos establecidos nestas bases e non sexan propostas para a súa concesión por exceder do número estipulado conservarán a puntuación acadada e teranse en conta para unha posterior ampliación de crédito, se o houbese. A concesión das subvencións que se regulan nesta convocatoria axústase ao disposto nos preceptos básicos da Lei 38/2003, de 17 de novembro, xeral de subvencións (LXS), no Real decreto 887/2006, de 21 de xullo, polo que se aproba o Regulamento da Lei xeral de subvencións (RLXS), nas bases de execución do Orzamento da institución provincial para o exercicio 2016, nestas bases e na demais lexislación que sexa de aplicación con carácter básico ou supletorio. Poderán optar a estas subvencións as entidades e clubs deportivos federados que cumpran os seguintes requisitos: Non poderán beneficiarse destas subvencións as entidades ou clubs deportivos que teñan pendente de xustificar subvencións concedidas no ano 2015 polo mesmo programa. Cada entidade só poderá presentar unha única solicitude dunha modalidade deportiva concreta. Esta realizarase nos modelos normalizados, que se facilitarán no Rexistro xeral, no Servizo de Deportes ou na páxina www.depo.es.Ademais, achegarase a seguinte documentación: 4.1. Fotocopia actualizada do CIF da entidade ou club deportivo (coa sinatura dixital) 4.2. Fotocopia cotexada do DNI da persoa representante legal 4.3. Certificación orixinal ou copia cotexada dos datos bancarios da entidade 4.4. Orzamento asinado estimativo de gastos e ingresos, referido á modalidade deportiva correspondente á temporada 2015 ou 2015-2016 4.5. Contas anuais do exercicio correspondente á temporada 2014 ou 2014-2015 4.6. Modelo de declaración responsable debidamente cuberto no que conste se se solicitaron ou concederon outras subvencións ou axudas coa mesma finalidade, de non estar incursos en causas de incapacidade ou incompatibilidade para percibir axudas ou subvencións públicas e de estar ao corrente das obrigas tributarias coa Axencia Estatal Tributaria, coa Seguridade Social e coa Facenda autonómica (modelo 100.024) 4.7. Certificación da federación galega ou española correspondente (anexo I), na que se especifique: 4.7.1. A competición na que participan os equipos na temporada 2015-2016 4.7.2. O número de equipos participantes indicando a categoría do equipo, o nivel da competición e o sexo 4.7.3. Número de licenzas que participan en competición na temporada 2015-2016 por categoría e sexo Excepcionalmente, aquelas entidades ou clubs de modalidades deportivas que se desenvolvan durante o ano natural deberán presentar o certificado da federación correspondente ao ano 2015. A documentación que se entregue fotocopiada deberá estar debidamente cotexada. As entidades poderán autorizar o organismo provincial para solicitar as certificacións de estar ao corrente das obrigas tributarias coa Axencia Estatal Tributaria, coa Facenda galega e coa Seguridade Social. En caso de que a solicitude non reúna os datos de identificación, tanto da subvención coma da persoa solicitante ou calquera dos previstos no artigo 70 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXAP/PAC), requiriráselle ao interesado que no prazo de dez días, contados desde o día seguinte ao da súa comunicación, emende as faltas ou acompañe os documentos preceptivos, sinalando que de non o facer así teráselle por desistido da súa petición, arquivándose sen máis trámites. Estas bases reguladoras publicaranse no Boletín Oficial da Provincia de Pontevedra (BOPPO) e con posterioridade remitirase a convocatoria á Base de Datos Nacional de Subvencións (BDNS), que será quen lle dea traslado ao BOPPO do extracto desta, sen prexuízo da súa inserción na páxina www.depo.es e no taboleiro de anuncios. O prazo para a presentación de solicitudes será de 20 días hábiles, contados a partir do día seguinte ao da publicación do extracto da convocatoria no BOPPO. A presentación da solicitude implicará que se autoriza á Deputación para o tratamento automatizado de todos os datos contidos nela. As solicitudes presentadas fóra do prazo anteriormente establecido non serán admitidas nesta convocatoria. Estas presentaranse no Rexistro xeral da institución provincial: A concesión das subvencións será a través do procedemento de concorrencia competitiva. A instrución do procedemento de concesión de subvencións correspóndelle ao xefe do Servizo de Deportes, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formular un informe-proposta no que se detallará cómo se aplicaron os criterios previstos nas bases para a determinación da contía. Tras o informe de fiscalización de Intervención as solicitudes de subvención para cada un dos programas avaliaranse conforme aos criterios sinalados anteriormente pola Comisión de valoración, órgano colexiado composto por: As propostas de concesión de subvencións someteranse á aprobación por parte do órgano competente. Asemade, a Comisión de valoración rexeitará aquelas solicitudes que non cumpran con estas bases. A resolución do procedemento notificaráselles aos interesados conforme ao previsto no artigo 58 da LRXAP/PAC. Unha vez transcorridos seis meses a partir do día seguinte a aquel no que remate o prazo de presentación da solicitude sen notificarse a resolución, os interesados estarán lexitimados para entender como desestimada por silencio administrativo a solicitude de subvención. A concesión destas subvencións é compatible con outras que se reciban para o mesmo fin, tendo en conta que o conxunto de todas elas en ningún caso poderá superar o 100 % do orzamento que presente o club ou entidade. Os criterios de valoración que se terán en conta para determinar a prelación das solicitudes presentadas son os seguintes: A resolución, debidamente motivada, conterá os extremos sinalados no artigo 25 da LXS. O prazo máximo para resolver e notificar a resolución do procedemento non poderá ser superior a 6 meses, computados a partir da data en que conclúe o prazo de presentación de solicitudes, sen prexuízo da posibilidade de ampliar o prazo de resolución de conformidade ao indicado no artigo 42.6 da LRXAP/PAC. Tras o vencemento do prazo máximo, sen que se lles notificase a resolución lexítima aos interesados, entenderase como desestimada por silencio administrativo a solicitude de concesión da subvención. O beneficiario poderá solicitar, unha vez recaída a resolución de concesión, a modificación do seu contido se concorre algunha das circunstancias previstas no artigo 64 do RLXS aprobado polo R. d. 887/2006. Os beneficiarios de subvencións concedidas con cargo ao Orzamento provincial teñen as seguintes obrigas: a.—Cumprir o obxectivo, executar o proxecto, realizar a actividade ou adoptar o comportamento que fundamenta a concesión das subvencións. b.—Xustificar o cumprimento dos requisitos e condicións, así como a realización da actividade e o cumprimento da finalidade que determinen a concesión da subvención. c.—Someterse ás actuacións de comprobación, que efectuará o órgano concedente, así como a calquera outras de comprobación e control financeiro que poidan realizar os órganos de control competentes, achegando canta información lle sexa requirida no exercicio das actuacións anteriores. d.—Dispoñer dos libros contables, rexistros dilixenciados e demais documentos debidamente auditados nos termos esixidos pola lexislación mercantil e sectorial aplicable ao beneficiario en cada caso, así como cantos estados contables e rexistros específicos esixan as bases reguladoras das subvencións, coa finalidade de garantir o adecuado exercicio das facultades de comprobación e control. e.—Conservar os documentos xustificativos da aplicación dada aos fondos recibidos, incluídos os documentos electrónicos, en tanto poidan ser obxecto das actuacións de comprobación e control. f.—Adoptar as medidas de difusión indicadas no apartado 4 do artigo 18 da LXS. g.—Ademais, os clubs aos que se lles outorguen subvencións por un importe igual ou superior a 6.000 euros quedan na obriga de inserir na súa vestimenta o anagrama da Deputación de Pontevedra cunhas medidas aproximadas de 20 cm. Tamén deberá aparecer nos paneis publicitarios ou pancartas das súas instalacións deportivas, acreditando mediante fotografías nítidas ou recortes de prensa da presentación do equipo esa circunstancia. h.—Os clubs aos que se lles outorguen subvencións inferiores a 6.000 euros quedan na obriga de divulgar e acreditar debidamente o financiamento da Deputación a través de calquera medio probatorio (valados, pancartas, fotografías, recortes de prensa…) i.—Os beneficiarios das subvencións provinciais deben utilizar, con carácter xeral, formas de pago a terceiros que poidan acreditarse mediante un documento expedido por unha entidade financeira no que quede identificado o beneficiario, o importe e a data de pago (tarxetas bancarias de crédito ou débito, talóns nominativos, transferencias bancarias, etc.) e só excepcionalmente poderán utilizar o pago en metálico cando non sexa posible outra forma alternativa. O incumprimento desta disposición para algún gasto implicará que este gasto se considere “non subvencionable”, de conformidade cos artigos 72.2, 75.2 e 89 do RLXS en relación cos artigos 31.2 e 37 da LXS, sempre que este gasto supere o importe de 900,00 €. j.—Os gastos que figuren na conta xustificativa serán abonados preferiblemente polos beneficiarios antes da presentación da xustificación da subvención e, en todo caso, no prazo máximo dun mes desde a percepción dos fondos. O gasto non pagado ou pagado fóra de prazo non se considerará subvencionable. Os logotipos oficiais que se deben inserir están dispoñibles na web www.depo.es (área de descargas/imaxe corporativa). Unha vez notificadas as subvencións concedidas os clubs beneficiarios deberán xustificalas antes do 31 de marzo de 2017. A xustificación deberá conter a seguinte documentación: a) Unha memoria de actuación xustificativa do cumprimento das condicións impostas na concesión da subvención na que se indiquen as actividades realizadas e os resultados obtidos b) Contas do exercicio corrente (temporada 2015 ou 2015/2016) ou no seu caso estado de execución do orzamento c) Facturas orixinais ou copias cotexadas polo importe da subvención concedida, tendo en conta que as que teñan data posterior á da finalización do prazo de xustificación en ningún caso terán carácter de gasto subvencionable d) Conta xustificativa na que se relacionarán os conceptos de gastos por importe igual ou superior á subvención concedida pola Deputación e as recibidas doutras entidades públicas. Os xustificantes destes gastos estarán a disposición do organismo provincial e) Declaración de se se recibiron ou non outras subvencións ou axudas coa mesma finalidade (modelo 340.004) f) Toma de razón na contabilidade do club ou entidade deportiva (modelo 340.005) Para cobrar estas subvencións as entidades e clubs deberán estar ao corrente das súas obrigas tributarias coa Axencia Estatal Tributaria, coa Facenda galega, coa Seguridade Social e coa Deputación, situación que determinará de oficio a propia institución provincial a través do Servizo de Deportes. O aboamento da subvención materializarase mediante transferencia bancaria na conta sinalada pola entidade. Unha vez vencido o prazo de xustificación sinalado nestas bases ou, no seu caso, o establecido na prórroga sen que a entidade beneficiaria presentase a documentación xustificativa, o Servizo de Deportes requiriralle que o faga no prazo improrrogable de quince días. A falta de presentación da documentación neste prazo suporá a perda da subvención e as demais responsabilidades previstas na LXS. Poderase aplicar o contido dos artigos 67 da LXS e 102 do R. d. 887/2006, de 21 de xullo, polo que se aproba o RLXS. As subvencións concedidas deberán devolverse ou reintegrarse polos seguintes motivos: Producirase a perda do dereito ao cobro total ou parcial da subvención no suposto de falta de xustificación ou de concorrencia dalgunha das causas previstas no artigo 37 da LXS. O procedemento para declarar a procedencia da perda do dereito ao cobro será o establecido no artigo 42 da mencionada lei. O órgano competente para iniciar e resolver o procedemento é o órgano concedente da subvención. Con carácter previo ao seu inicio este órgano requiriralle ao beneficiario que no prazo de quince días presente a documentación xustificativa correspondente ou renuncie expresamente á subvención. Non obstante, no caso de subvencións de contía inferior aos 50.000,00 euros, logo de transcorrido o prazo establecido para que o beneficiario presente alegacións sen que estas sexan presentadas, o acordo de perda do dereito ao cobro da subvención será definitivo. Contra estas bases e as resolucións administrativas que se adopten na súa execución poderá interpoñerse, no prazo dun mes, un recurso de reposición perante o órgano que a ditou e entenderase como desestimado se transcorre este período sen recibir contestación. Neste caso poderá interpoñerse un recurso contencioso-administrativo no Xulgado do Contencioso-Administrativo, como se prevé no artigo 8 da Lei 29/1998, de 13 de xullo, da xurisdición contencioso-administrativa, no prazo de dous meses. Contra esta resolución tamén se poderá interpoñer directamente un recurso contencioso-administrativo no prazo indicado. En todos os casos os prazos contaranse a partir do día seguinte ao da recepción da correspondente notificación ou da data na que o recurso de reposición se entenda desestimado.